Държавен вестник, бр. 41, 2022 г., стр. 41

БРОЙ  41	
Д Ъ Р Ж А В Е Н  В Е С Т Н И К 	
СТР.  41  
§ 2. Член 2 се изменя така:
„Чл. 2. Съветът консултира и подпомага 
Министерския съвет във връзка със:
1. произтичащите от Съобщението на Евро­
пейската комисия до Европейския парламент, 
Европейския съвет, Съвета, Европейския ико­
номически и социален комитет и Комитета 
на регионите „Европейска зелена сделка“ 
(COM(2019) 640 final) от 11 декември 2019 г. 
(Съобщението) ефекти за Република България;
2. съвместяването на националните приори­
тети в областта на енергийната и климатичната 
сигурност, ускореното устойчиво икономи­
ческо развитие, социалната справедливост, 
опазване, възстановяване и адаптиране на 
околната среда;
3. консултативния процес и дискутиране 
на предложения за решения и изготвяне на 
детайлни анализи и модели по отношение 
на целите на Европейския съюз за постигане 
на неутралност по отношение на климата 
до 2050 г. и промените в законодателството, 
свързани с пакета „Подготвени за цел 55“, 
съвместно със заинтересованите страни;
4. взаимодействието със заинтересова­
ните страни с доказан опит и капацитет за 
идентифициране и прилагане на решенията, 
свързани с декарбонизацията на икономиката 
и постигане целите за неутралност към кли­
матичните изменения;
5. актуализиране на националните планове, 
позиции и стратегически документи, произ­
тичащи от Съобщението на Европейската 
комисия за зелената сделка;
6. иницииране и постигане целите на ре­
формите, свързани със зеления компонент 
в Националния план за възстановяване и 
устойчивост на Република България.“
§ 3. Член 3 се изменя така:
„Чл. 3. (1) Съветът се състои от председател, 
заместник-председател, секретар и членове. 
(2) Председател на Съвета е заместник 
министър-председателят по климатични поли­
тики и министър на околната среда и водите.
(3) Заместник-председател на Съвета е 
министърът на енергетиката или определен 
от него заместник-министър на енергетиката.
(4) Секретарят на Съвета се определя със 
заповед на министър-председателя по предло­
жение на заместник министър-председателя 
по климатични политики и министър на 
околната среда и водите. 
(5) Членове на Съвета са:
1. представител на президента на Репуб­
лика България;
2. заместник министър-председателят по 
ефективно управление;
3. заместник министър-председателят по 
еврофондовете и министър на финансите;
4. заместник министър-председателят по 
икономиката и индустрията и министър на 
икономиката и индустрията;
5. заместник министър-председателят по 
регионалното развитие и благоустройството 
и министър на регионалното развитие и бла­
гоустройството;
6. министърът на труда и социалната по­
литика;
7. министърът на образованието и науката;
8. министърът на транспорта и съобще­
нията;
9. министърът на земеделието;
10. министърът на външните работи;
11. министърът на здравеопазването;
12. министърът на иновациите и растежа;
13. министърът на вътрешните работи;
14. министърът на електронното управле­
ние;
15. министърът на туризма;
16. по един представител на парламентар­
но представените политически партии и/или 
коалиции;
17. по един представител на национално 
представителните организации на работода­
телите;
18. по един представител на национално 
представителните организации на работниците 
и служителите;
19. председателят на Българската академия 
на науките;
20. председателят на Националния статис­
тически институт;
21. представител на Националното сдру­
жение на общините в Република България;
22. представител на Института за устойчив 
преход и развитие;
23. представители на академичната общ­
ност, посочени от Съвета на ректорите на 
университетите и висшите училища;
24. по един представител от секторите на 
възобновяемата енергия, от природозащитни 
организации; от научноизследователски цен­
трове и от аналитични организации и/или 
институти, които да са с опит и експертиза 
в областта на декарбонизацията.
(6) Поименният състав на Съвета се опре­
деля със заповед на министър-председателя.
§ 4. В чл. 5 думите „министъра на енерге­
тиката“ се заменят с „министър-председателя“. 
§ 5. Създават се нови чл. 6 и 7:
„Чл. 6. (1) Към Съвета се създават ресорни 
комисии:
1. Комисия за енергиен преход;
2. Комисия за устойчива мобилност; 
3. Комисия за енергийна ефективност и 
преодоляване на енергийната бедност; 
4. Комисия за таксономията и устойчивите 
финанси;